
ROMÂNIA


JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea  proiectului și a cheltuielilor legate de proiect pentru obiectivul „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan” din Focșani “

    Consiliul Local al municipiului Focşani , judeţul Vrancea  întrunit in şedinţa ordinară :
 - analizând proiectul de hotărâre iniţiat de Primarul municipiului Focşani , raportul Direcției management proiecte și investiții înregistrat la nr. 68074/2/20.09.2017 privind aprobarea  proiectului și a cheltuielilor legate de proiect pentru obiectivul  „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan” din Focșani “, avizul favorabil  al Comisiei pentru buget si administratie publica precum şi amendamentul consilierilor locali ;
-Programul de îmbunătățire a eficienței energetice în Municipiul Focșani, aprobat prin Hotărârea Consiliului Local nr. 7 / 26.01.2017;
-Ordinul viceprim-ministrului, Ministrul Dezvoltării Regionale și Administrației Publice nr 3288 din 27.12.2016pentru aprobarea Ghidului Solicitantului – Conditii specifice de accesare a fondurilor in cadrul apelurilor de proiecte cu titlul POR/2016/3/3.1/B/1/7Regiuni si POR/2016/3/3.1/B/1/BI - Axa prioritara 3 – “Sprijinirea  tranziției către o economie cu emisii scăzute de carbon” , Prioritatea de Investitii 3.1 – „Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor”, Operatiunea B – „Clădiri publice”, cu modificările și completările ulterioare ;
-Prevederile Hotărârii Guvernului României nr. 363/14.04.2010 privind aprobarea standardelor de cost pentru obiective de investiţii finanţate din fonduri publice cu modificările şi completările ulterioare;
-Hotărârea din 20.09.2017 prin care Consiliul de Administrație al Școlii Gimnaziale “Ion Basgan “ aprobă documentațiile , indicatorii tehnico-economici și descrierea sumară a investiției;
- în conformitate cu prevederile art.44, alin.(3) din Legea 273/2006 privind finanţele publice locale, cu modificările ulterioare;

- având în vedere prevederile art.36 , alin. (1,2) ,lit. (b) alin.(4), lit(d) art.126 si  art.45 alin (2) lit(e)  din Legea nr.215/2001 privind administrația publică locală , republicată, cu completarile ulterioare ;

H O T Ǎ R Ǎ Ş T E:
Art.1Aprobarea proiectului „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan” din Focșani,
în vederea finanțării acestuia în cadrul Programului Operațional Regional 2014-2020, Axa prioritară 3, prioritatea de investiții 3.1, operațiunea B, nr. apelului de proiecte POR/2016/3/3.1/B/1/7REGIUNI ;

Art.2  Se împuternicește Școala Gimnazială “Ion Basgan “ să efectueze lucrările aferente proiectului „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan” din Focșani.
Art.3 Se aprobă valoarea totală a proiectului „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan” din Focșani în cuantum de 6.333.298 lei (inclusiv TVA).   
Art.4 Se aprobă contribuția proprie în proiect a 115.471,00 lei, reprezentând achitarea tuturor cheltuielilor neeligibile ale proiectului, cât și contribuția de 2 % din valoarea eligibilă a proiectului, în cuantum de 124.356,54 lei  reprezentând cofinanțarea proiectului „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan”.

Art.5 Sumele prevăzute la Art. 4 precum și sumele reprezentând cheltuieli conexe ce pot apărea pe durata implementării proiectului „Creștere eficiență energetică pentru imobilul Corp Școală inclusiv lucrări conexe pentru Școala Gimnazială “Ion Basgan”  pentru implementarea proiectului în condiții optime, se vor asigura din Bugetul Local al Municipiului Focșani, prin bugetul propriu al Școlii Gimnazială “Ion Basgan”.

Art.6 Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

Art.7 Se împuternicește doamna Dima Alina, în calitate de reprezentant legal, să semneze toate actele necesare şi contractul de finanţare în numele Școlii Gimnaziale “Ion Basgan “.
Art.8 Prezenta hotărâre va fi comunicată, conform legii, de către Serviciul  administraţie publică locală, agricultură, birourilor, serviciilor, Școlii Gimnaziale “Ion Basgan „ și Primarului Municipiului Focșani , care va asigura executarea acesteia prin Direcția economică și Direcția management proiecte și investitii .
PREŞEDINTE DE ŞEDINŢA,

Iorga Marius Eusebiu
                                                                                                       Contrasemnează :

                                                                                                            SECRETARUL MUNICIPIULUI    

                                                                                                                         F O C Ş A N I 

                                                                                                                Eduard Marian Corhană

